CELEX: E2013J0026
Language: hr
Date: 2014-05-09 00:00:00
Title: Presuda Suda od 27. lipnja 2014. u predmetu E-26/13 – Država Island protiv Atlija Gunnarssona (Slobodno kretanje osoba – članak 28. Sporazuma o EGP-u – Direktiva 2004/38/EZ – Direktiva 90/365/EEZ – Pravo boravišta – Pravo preseljenja iz matične države – Manje povlašteni porezni tretman)

26.2.2015   
            
            
               HR
            
            
               Službeni list Europske unije
            
            
               C 68/3
            
         PRESUDA SUDA
   od 27. lipnja 2014.
   u predmetu E-26/13
   Država Island protiv Atlija Gunnarssona
   (Slobodno kretanje osoba – članak 28. Sporazuma o EGP-u – Direktiva 2004/38/EZ – Direktiva 90/365/EEZ – Pravo boravišta – Pravo preseljenja iz matične države – Manje povlašteni porezni tretman)
   (2015/C 68/03)
   U predmetu E-26/13 država Island protiv Atlija Gunnarssona – ZAHTJEV Sudu na temelju članka 34. Sporazuma među državama EFTA-e o osnivanju Nadzornog tijela i Suda od Vrhovnog suda Islanda (Hæstiréttur Íslands) povezan s tumačenjem članka 28. Sporazuma o EGP-u i članka 7. Direktive 2004/38/EZ Europskog Parlamenta i Vijeća od 29. travnja 2004. o pravu građana Unije i članova njihovih obitelji na slobodno kretanje i boravište na području države članice, Sud, u sastavu Carl Baudenbacher, predsjednik, Per Christiansen, (sudac izvjestitelj) i Páll Hreinsson, suci, donio je 27. lipnja 2014. presudu kao u izreci:
   Nije u skladu s člankom 1. Direktive 90/365/EEZ i člankom 7. stavkom 1. točkama (b) i (d) Direktive 2004/38/EZ da država EGP-a ne odobri supružnicima koji su se preselili u drugu državu EGP-a mogućnost objedinjavanja njihovih osobnih poreznih odbitaka u vezi s procjenom poreza na dohodak u okolnostima kada jedan od njih prima mirovinu matične države koja predstavlja sav ili gotovo sav dohodak te osobe, dok drugi nema dohodaka, a u matičnoj državi bi im bilo odobreno objedinjavanje osobnih poreznih odbitaka.